การจัดการ

(1) โครงสร้างการจัดการ

คณะกรรมการบริษัท

คณะกรรมการตรวจสอบ

ผู้อำนวยการโรงพยาบาล

แผนกตรวจสอบภายใน

ผู้อำนวยการแพทย์ ผู้อำนวยการบริหาร

ผู้ช่วยผู้อำนวยการแพทย์

ฝ่ายการแพทย์ ฝ่ายพยาบาล ฝ่ายบริการ ฝ่ายบัญชี ฝ่ายสารสนเทศ ฝ่ายทรัพยากร ฝ่ายตลาดและ
ฝ่ายบริการ

การแพทย์ ์ และการเงิน บุคคลและธุรการ ประชาสัมพันธ์ ทั่วไป

โครงสร้างการจัดการของบริษัท ประกอบไปด้วย คณะกรรมการ ทั้งหมด 2 ชุด
โดยมีขอบเขตและอำนาจหน้าที่ ดังต่อไปนี้

ขอบเขตอำนาจหน้าที่ของคณะกรรมการบริษัทโดยสรุป มีรายละเอียดดังนี้

1.  คณะกรรมการบริษัท ประกอบด้วย กรรมการที่เป็นอิสระ ( Independent Director)
    กรรมการจากภายนอกอื่น ( Outside Director ) และกรรมการที่เป็นผู้บริหาร (
    Executive Director )

2.  คณะกรรมการมีการปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ปฏิบัติตามมติของที่ประชุมผู้ถือหุ้นด้วยความซื่อสัตย์สุจริต ระมัดระวังรักษาผลประโยชน์ของบริษัท
    และรับผิดชอบต่อผู้ถือหุ้นโดยสม่ำเสมอ

3.  กำหนดนโยบายและทิศทางการดำเนินงานของบริษัท กำกับดูแล
    ให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพและประสิทธิผล

4.  คณะกรรมการควรดำเนินการให้มีระบบการควบคุมภายใน
    และการตรวจสอบภายในที่มีประสิทธิผล

5.  คณะกรรมการบริษัทมีการติดตามการดำเนินกิจการของบริษัทตลอดเวลา
    และรับรู้ถึงการปฏิบัติตามกฎหมายและข้อกำหนดในสัญญาที่เกี่ยวข้องกับบริษัท
    เพื่อให้การดำเนินกิจการของบริษัทเป็นไปอย่างมีประสิทธิผล

6.  คณะกรรมการจัดให้มีการประชุมผู้ถือหุ้น
    และปฏิบัติตามข้อพึงปฏิบัติสำหรับการจัดประชุมผู้ถือหุ้นของบริษัทจดทะเบียน
    เพื่อให้การประชุมผู้ถือหุ้นเป็นไปด้วยความโปร่งใส ชอบธรรม
    และเป็นประโยชน์ต่อผู้ถือหุ้นทุกฝ่าย

7.  คณะกรรมการมีหน้าที่รับผิดชอบต่อรายงานข้อมูลทางการเงินของบริษัท และข้อมูลทั่วไป
    ต่อผู้ถือหุ้นและผู้ลงทุนทั่วไปอย่างถูกต้อง ครบถ้วนและโปร่งใส

อำนาจหน้าที่ของคณะกรรมการบริษัท และวิธีการแต่งตั้งและการถอดถอนกรรมการ
มีรายละเอียดดังนี้

1. ให้บริษัทมีคณะกรรมการของบริษัทไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมด ต้องมีถิ่นที่อยู่ในราชอาณาจักร

2. ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

2.1 ผู้ถือหุ้นคนหนึ่งมีคะแนนเสียงเท่ากับหุ้นหนึ่งต่อเสียงหนึ่ง

2.2 ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 2.1
เลือกตั้งบุคคลคนเดียวหรือหลายคนก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

2.3
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ประธานเป็นผู้ออกเสียงชี้ขาด

3. ในการประชุมสามัญประจำปีทุกครั้ง ให้กรรมการออกจากตำแหน่งเป็นอัตราส่วน 1 ใน 3
ของจำนวนกรรมการทั้งหมด
ถ้าจำนวนกรรมการที่แบ่งออกให้ตรงเป็นสามส่วนไม่ได้ก็ให้ออกโดยจำนวนที่ใกล้เคียงที่สุดกับส่วน 1
ใน 3 กรรมการที่จะต้องออกจากตำแหน่งในปีแรก
และปีที่สองภายหลังจดทะเบียนบริษัทนั้นให้จับสลากกันว่าผู้ใดจะออก ส่วนปีหลัง ๆ
ต่อไปให้กรรมการที่อยู่ในตำแหน่งนานที่สุดนั้น
เป็นผู้ออกจากตำแหน่งกรรมการที่ต้องออกตามวาระดังกล่าวมาในวรรคก่อน
มีสิทธิได้รับเลือกให้เข้าเป็นกรรมการใหม่ได้

4. นอกจากการพ้นจากตำแหน่งตามวาระแล้ว กรรมการพ้นจากตำแหน่งเมื่อ

4.1 ตาย

4.2 ลาออก กรรมการที่ต้องออกตามวาระดังกล่าวมาในวรรคก่อน
มีสิทธิได้รับเลือกให้เข้าเป็นกรรมการใหม่ได้

4.3 ขาดคุณสมบัติ หรือมีลักษณะต้องห้ามตามมาตรา 68 แห่งพระราชบัญญัติบริษัทมหาชน

จำกัด พ.ศ. 2535

4.4 ที่ประชุมผู้ถือหุ้นลงมติให้ออกตาม ข้อ 7

4.5 ศาลมีคำสั่งให้ออก

5. กรรมการคนใดจะลาออกจากตำแหน่ง ให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัทกรรมการซึ่งลาออกตามวรรคหนึ่ง
จะแจ้งการลาออกของตนให้นายทะเบียนทราบด้วยก็ได้

6. ในกรณีที่ตำแหน่งกรรมการว่างลงเพราะเหตุอื่น
นอกจากถึงคราวออกตามวาระให้คณะกรรมการเลือกผู้ถือหุ้นคนหนึ่งซึ่งมีคุณสมบัติ
และไม่มีลักษณะต้องห้ามตามมาตรา 68 แห่งพระราชบัญญัติบริษัทมหาชนจำกัด พ.ศ.2535
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลือของกรรมการที่ตนแทน

มติของคณะกรรมการตามวรรคหนึ่งต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

7. ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วย

คะแนนเสียงไม่น้อยกว่าสามในสี่ของจำนวนหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อย

กว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

8. กรรมการจะเป็นผู้ถือหุ้นของบริษัทหรือไม่ก็ได้

9. ให้คณะกรรมการเลือกกรรมการคนหนึ่งเป็นประธานกรรมการ

ในกรณีที่คณะกรรมการพิจารณาเห็นสมควรจะเลือกกรรมการคนหนึ่งหรือหลายคนเป็นรองประธานกรรมการก็ได้
รองประธานกรรมการมีหน้าที่ตามข้อบังคับในกิจการซึ่งประธานกรรมการมอบหมาย

10. ในการประชุมคณะกรรมการ
ต้องมีกรรมการประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุม
ในกรณีที่ประธานกรรมการไม่อยู่ในที่ประชุม หรือไม่สามารถปฏิบัติหน้าที่ได้
ถ้ามีรองประธานกรรมการ ให้รองประธานกรรมการเป็นประธาน ถ้าไม่มีรองประธานกรรมการ
หรือมีแต่ไม่สามารถปฏิบัติหน้าที่ได้
ให้กรรมการซึ่งมาประชุมเลือกกรรมการหนึ่งคนเป็นประธานที่ประชุม

การวินิจฉัยชี้ขาดของที่ประชุมให้ถือเสียงข้างมาก

กรรมการคนหนึ่งมีเสียงหนึ่งในการลงคะแนน เว้นแต่กรรมการซึ่งมีส่วนได้เสียในเรื่องใด
ไม่มีสิทธิออก

เสียงลงคะแนนในเรื่องนั้น ถ้าคะแนนเสียงเท่ากัน
ให้ประธานในที่ประชุมออกเสียงเพิ่มมากขึ้นอีกเสียงหนึ่งเป็น

เสียงชี้ขาด

11. ในการเรียกประชุมคณะกรรมการ
ให้ประธานกรรมการหรือผู้ซึ่งได้รับมอบหมายส่งหนังสือนัดประชุมไปยังกรรมการไม่น้อยกว่า 7
วันก่อนวันประชุม เว้นแต่ในกรณีจำเป็นรีบด่วนเพื่อรักษาสิทธิหรือประโยชน์ของบริษัท
จะแจ้งการนัดประชุมโดยวิธีอื่นและกำหนดวันประชุมให้เร็วกว่านั้นก็ได้

12. กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติของที่ประชุม

13. ห้ามมิให้กรรมการประกอบกิจการ
เข้าเป็นหุ้นส่วนหรือเข้าเป็นผู้ถือหุ้นในนิติบุคคลอื่นที่มีสภาพอย่างเดียวกัน
และเป็นการแข่งขันกับกิจการของบริษัท เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

14. กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับบริษัทหรือถือหุ้น

หรือหุ้นกู้เพิ่มขึ้นหรือลดลงในบริษัท หรือบริษัทในเครือ

15. คณะกรรมการของบริษัทจะต้องประชุมอย่างน้อย 3 เดือนต่อครั้ง

16. ประธานกรรมการลงลายมือชื่อร่วมกับกรรมการอื่นอีกหนึ่งท่าน และประทับตราสำคัญบริษัท
กระทำการแทนบริษัทได้

คณะกรรมการมีอำนาจกำหนดชื่อกรรมการผู้มีอำนาจลงนามผูกพันบริษัทพร้อมประทับตราสำคัญของ

บริษัท

ปัจจุบันกรรมการผู้มีอำนาจลงลายมือชื่อแทนบริษัท คือ นายลพชัย แก่นรัตนะ ประธานกรรมการ
ลงลายมือชื่อร่วมกับ นายพรมพันธ์ พรมมาส หรือ นางปัทมา พรมมาส
และประทับตราสำคัญของบริษัท

17. คณะกรรมการต้องจัดให้มีการทำงบดุล และบัญชีกำไรขาดทุน ณ
วันสิ้นสุดของรอบปีบัญชีของบริษัท
เสนอต่อที่ประชุมผู้ถือหุ้นในการประชุมสามัญประจำปีเพื่อพิจารณาอนุมัติงบดุลและบัญชีกำไรขาดทุนนี้
คณะกรรมต้องจัดให้ผู้สอบบัญชีตรวจสอบให้เสร็จก่อนนำเสนอต่อที่ประชุมผู้ถือหุ้น

18. คณะกรรมการต้องจัดส่งเอกสารต่อไปนี้ให้ผู้ถือหุ้น พร้อมกับหนังสือนัดประชุมสามัญประจำปี

(1) สำเนางบดุลและบัญชีกำไรขาดทุนที่ผู้สอบบัญชีตรวจสอบแล้ว
พร้อมกับรายงานการตรวจสอบบัญชีของผู้สอบบัญชี

(2) รายงานประจำปีของคณะกรรมการ

19. คณะกรรมการอาจจ่ายเงินปันผลระหว่างกาลให้แก่ผู้ถือหุ้นได้
เป็นครั้งคราวในเมื่อเห็นว่าบริษัทมีผลกำไรสมควรพอที่จะทำเช่นนั้น
และรายงานให้ที่ประชุมผู้ถือหุ้นทราบในการประชุมคราวต่อไป

ขอบเขตอำนาจหน้าที่ของคณะกรรมการตรวจสอบโดยสรุป มีรายละเอียดดังนี้

1.  ประกอบด้วยกรรมการที่เป็นอิสระ 3 คน ได้รับการแต่งตั้งจากคณะกรรมการบริษัท

2.  สอนทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
    โดยมีการประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงิน

3.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
    โดยการสอบทานร่วมกับผู้สอบบัญชีภายนอกและผู้ตรวจสอบภายใน

4.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

5.  พิจารณาคัดเลือกและเสนอแต่งตั้งผู้สอบบัญชีของบริษัท พิจารณาเสนอค่าตอบแทนของผู้สอบบัญชี

6.  พิจารณาการเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

อำนาจหน้าที่ของคณะกรรมการตรวจสอบ และวิธีการแต่งตั้งและการถอดถอนกรรมการ
มีรายละเอียดดังนี้

คณะกรรมการตรวจสอบ (Audit Committee หรือ AC)
ได้จัดตั้งขึ้นโดยการอนุมัติของคณะกรรมการบริษัท
เพื่อเป็นองค์กรอิสระที่จะให้การสนับสนุนและปฎิบัติการในนามของคณะกรรมการบริษัท
เพื่อสอบทานข้อมูลทางการเงินที่เสนอแก่ผู้ถือหุ้นและผู้เกี่ยวข้องอื่น
สอบทานระบบการควบคุมภายในที่ฝ่ายจัดการและคณะกรรมการบริษัทกำหนดให้มีขึ้น
และกระบวนการตรวจสอบภายใน และการสื่อสารกับผู้สอบบัญชีของบริษัท

เพื่อให้คณะกรรมการตรวจสอบสามารถปฏิบัติงานได้ตามหน้าที่ที่คณะกรรมการบริษัทมอบหมาย
คณะกรรมการตรวจสอบมีอำนาจ บทบาทและการปฏิบัติงานดังต่อไปนี้

1.  กำหนดให้มีการประสานความเข้าใจให้อยู่ในแนวทางเดียวกันระหว่างผู้สอบบัญชี
    คณะกรรมการบริษัท และแผนกตรวจสอบภายใน

2.  สอบทานและแก้ไขกฎบัตรคณะกรรมการตรวจสอบเป็นปกติปีละครั้ง
    เพื่อให้ทันสมัยและเหมาะสมกับสภาพแวดล้อมขององค์กร

3.  เสนอรายชื่อผู้สอบบัญชีแก่คณะกรรมการบริษัท พร้อมทั้งผลตอบแทนในการสอบบัญชีประจำปี
    เพื่อรับการแต่งตั้งจากที่ประชุมใหญ่ผู้ถือหุ้น
    และเป็นผู้สอบทานกับประเมินผลการปฏิบัติงานของผู้สอบบัญชี

4.  ให้ความเห็นชอบในการแต่งตั้ง ถอดถอนโยกย้าย หรือเลิกจ้างหัวหน้าแผนกตรวจสอบภายใน

5.  ให้ความเชื่อมั่นและยืนยันในความมีอิสระของผู้ตรวจสอบภายในและผู้สอบบัญชี

6.  สอบทานงานบริการและงานที่ปรึกษาอื่นที่ผู้สอบบัญชีหรือแผนกตรวจสอบบัญชีเป็นผู้ให้บริการ
    นอกจากนี้ยังต้องกำหนดอัตราค่าจ้างในงานที่ให้ผู้สอบบัญชีดำเนินการ

7.  สอบถามถึงระดับความเสี่ยงที่สำคัญ ตลอดจนวิธีบรรเทาความเสี่ยงให้ลดน้อยลงจากผู้บริหาร
    หัวหน้าแผนกตรวจสอบภายในและผู้สอบบัญชี

8.  ปรึกษาหารือ และพิจารณาถึงขอบเขตการตรวจสอบ
    แผนการตรวจสอบของผู้ตรวจสอบภายในและของผู้สอบบัญชีให้มีความสัมพันธ์
    และเกื้อกูลกันในส่วนที่เกี่ยวกับการตรวจสอบด้านการเงิน (Financial Auditing)

9.  หารือกับฝ่ายจัดการเพื่อให้บริษัทรับประโยชน์อื่นจากการสอบบัญชี
    นอกเหนือจากความมีอิสระของผู้สอบบัญชีเพียงประการเดียว

10. สอบทานกับหัวหน้าแผนกตรวจสอบภายในและผู้สอบบัญชี ครอบคลุมถึงเรื่องต่างๆที่จะตรวจสอบ
    เพื่อลดความซ้ำซ้อนของงานตรวจสอบ
    และประสิทธิผลที่จะได้รับจากทรัพยากรของแผนกตรวจสอบภายในและของผู้สอบบัญชี

11. สอบทานและพิจารณาร่วมกับผู้สอบบัญชีและหัวหน้าแผนกตรวจสอบภายในเพื่อยืนยันถึงความเพียงพอของ

    1.  ระบบการควบคุมภายใน ซึ่งรวมถึงระบบการควบคุมภายในโดยใช้คอมพิวเตอร์

    2.  ข้อบกพร่องสำคัญที่ผู้สอบบัญชี ผู้ตรวจสอบภายใน และฝ่ายจัดการมีความเห็นร่วมกัน

12. สอบทานกับฝ่ายจัดการและผู้สอบบัญชีเมื่อการตรวจสอบประจำปีเสร็จสิ้นลงเพื่อพิจารณาในประเด็นต่อไปนี้

    1.  งบการเงินประจำปี และหมายเหตุประกอบงบการเงิน

    2.  รายงานของผู้สอบบัญชี

    3.  ข้อสังเกตและข้อเสนอแนะเพิ่มเติมเกี่ยวกับแผนการตรวจของผู้สอบบัญชี

    4.  ความยุ่งยากหรือข้อขัดแย้งที่มีนัยสำคัญกับฝ่ายจัดการในระหว่างที่ผู้สอบบัญชีปฏิบัติงานอยู่

    5.  สาระสำคัญอื่นๆที่เกี่ยวกับมาตรฐานการตรวจสอบที่คณะกรรมการตรวจสอบควรจะทำความเข้าใจหรือสื่อความกับผู้สอบบัญชี

13. สอบทานและพิจารณาร่วมกับฝ่ายจัดการและหัวหน้าแผนกตรวจสอบภายใน ในหัวข้อต่อไปนี้

    1.  ข้อบกพร่องที่สำคัญที่ตรวจพบในระหว่างปี และการสนองตอบจากฝ่ายจัดการ

    2.  ความยุ่งยากที่เกิดขึ้นในระหว่างตรวจสอบ ซึ่งอาจจะรวมถึงขอบเขตการปฏิบัติงาน
        หรือการเข้าถึงข้อมูลที่จำเป็นสำหรับการตรวจสอบ

    3.  การเปลี่ยนแปลงขอบเขตการตรวจสอบให้แตกต่างจากขอบเขตที่กำหนดไว้ในแผนการตรวจสอบ

    4.  งบประมาณและอัตรากำลังของแผนกตรวจสอบภายใน

    5.  กฎบัตรของแผนกตรวจสอบภายใน

    6.  มาตรฐานการปฏิบัติงานของแผนกตรวจสอบภายในควรสอดคล้องกับมาตรฐานการปฏิบัติงานที่สมาคมผู้ตรวจสอบภายในแห่งประเทศไทย
        และ/หรือที่สถาบันผู้ตรวจสอบภายในสหรัฐอเมริกา(Institute of Internal
        Auditors USA) ได้กำหนดไว้

14. สอบทานข้อมูลที่ส่งให้หน่วยงานกำกับดูแล (Regulators) เช่นสำนักงาน กลต.
    ตลาดหลักทรัพย์ ธนาคารแห่งประเทศไทย เป็นต้น
    ควรสอดคล้องและตรงกับข้อมูลที่เปิดเผยในงบการเงิน

15. สอบทานงบการเงินระหว่างปีร่วมกับผู้สอบบัญชี
    และหัวหน้าแผนกตรวจสอบภายในก่อนที่จะนำส่งให้แก่หน่วยงานกำกับดูแล

16. สอบทานนโยบายและวิธีปฏิบัติเกี่ยวกับการเบิกจ่ายของเจ้าหน้าที่บริษัท
    ตลอดจนการใช้ทรัพย์สินของบริษัทรวมถึงพิจารณาผลการตรวจสอบที่ผู้ตรวจสอบภายใน
    หรือผู้สอบบัญชีได้ทำไว้

17. สอบทานร่วมกับหัวหน้าแผนกตรวจสอบภายใน
    และผู้สอบบัญชีถึงมาตรการกำกับดูแลของบริษัทว่ามีความสอดคล้องกับข้อบังคับของบริษัทที่กำหนดไว้มากน้อยเพียงใด

18. สอบทานนัยทางกฎหมาย และหน่วยงานกำกับดูแล
    ว่ามีความสำคัญที่จะส่งผลกระทบถึงงบการเงิน การปฏิบัติตามนโยบายที่กำหนดไว้
    และข้อกำหนดของหน่วยกำกับดูแล

19. ประชุมร่วมกับหัวหน้าแผนกตรวจสอบภายใน
    ผู้สอบบัญชีและฝ่ายจัดการเป็นการเฉพาะถึงประเด็นที่คณะกรรมการตรวจสอบ
    หรือที่ประชุมมีความเห็นว่า ควรมีการประชุมเป็นการเฉพาะกับคณะกรรมการตรวจสอบด้วย

20. จัดทำรายงานการปฏิบัติงานของคณะกรรมการตรวจสอบเสนอคณะกรรมการบริษัท

21. จัดทำรายงานแสดงถึงความรับผิดชอบ
    และการปฏิบัติงานของคณะกรรมการตรวจสอบเพื่อเสนอเป็นส่วนหนึ่งของรายงานประจำปีของบริษัท

22. คณะกรรมการตรวจสอบมีอำนาจในการตรวจสอบและสอบสวนผู้ที่เกี่ยวข้องภายในขอบเขตของอำนาจและหน้าที่
    คณะกรรมการตรวจสอบต้องมีอำนาจในการว่าจ้าง
    หรือนำเอาผู้เชี่ยวชาญเฉพาะด้านมาช่วยตรวจสอบและสอบสวนได้ตามที่คณะกรรมการตรวจสอบพิจารณาว่าเหมาะสม

23. คณะกรรมการตรวจสอบต้องประชุมกันอย่างน้อยปีละ 4 ครั้ง หรือมากกว่าเมื่อมีความจำเป็น
    คณะกรรมการอาจเชิญฝ่ายจัดการหรือผู้เกี่ยวข้องเข้าร่วมประชุมและให้ข้อมูลในส่วนที่เกี่ยวข้องได้

24. คณะกรรมการตรวจสอบจะปฏิบัติหน้าที่อื่นนอกเหนือจากที่กำหนดไว้ในกฎบัตรนี้ไม่ได้
    เว้นแต่มีข้อบังคับ หรือข้อกฎหมาย หรือคำสั่งของคณะกรรมการบริษัทให้ปฏิบัติเป็นอย่างอื่น

25. ประธานคณะกรรมการตรวจสอบควรได้รับการแต่งตั้งจากคณะกรรมการบริษัท
    หรืออาจจะให้กรรมการที่ได้รับการแต่งตั้งจากคณะกรรมการบริษัททำการเลือกประธานกันเอง

26. คณะกรรมการตรวจสอบต้องมีจำนวนอย่างน้อย 3 ท่าน
    และต้องเป็นกรรมการที่ไม่ได้ดำรงตำแหน่งกรรมการบริหาร (Executive Director)

27. กรรมการบริษัทที่ไม่ได้ดำรงตำแหน่งกรรมการบริหาร
    หากได้รับการแต่งตั้งให้เป็นกรรมการในคณะกรรมการตรวจสอบแล้ว
    บทบาทและหน้าที่ในฐานะกรรมการตรวจสอบต้องเป็นส่วนที่เพิ่มเติมจากบทบาทและหน้าที่ของกรรมการบริษัทด้วย

(1) การสรรหากรรมการและผู้บริหาร

  วิธีการคัดเลือกบุคคลที่จะแต่งตั้งเป็นกรรมการให้ที่ประชุมผู้ถือหุ้น เสนอรายชื่อผู้ที่เหมาะสม
  ให้ผู้ถือหุ้นเลือกตั้ง บุคคลที่ได้รับคะแแนนสูงสุดตามลำดับเป็นผู้ได้รับการเลือกตั้งเป็นกรรมการ
  กรณีมีคะแนนเสียงเท่ากันให้ประธานเป็นผู้ออกเสียงชี้ขาด
  ทั้งนี้ผู้ถือหุ้นคนหนึ่งมีคะแนนเสียงเท่ากับหุ้นหนึ่งต่อเสียงหนึ่ง

(3 ) ค่าตอบแทนผู้บริหาร

ค่าตอบแทนของผู้บริหารในปี 2543

ค่าตอบแทนกรรมการ (ในฐานะกรรมการ) 450,000.00 บาท

ค่าตอบแทนรวมของผู้บริหาร 10,516,200.00 บาท

(เงินเดือนรวมโบนัส)

รวม 10,966,200.00 บาท

  ค่าตอบแทนกรรมการทั้งหมด 9 ท่าน จำนวน 450,000.00 บาท

  ค่าตอบแทนผู้บริหาร 15 ท่านของบริษัท (ไม่รวมผู้จัดการฝ่ายบัญชีและการเงิน) ได้รับสำหรับปี
  2543 ประกอบด้วยเงินเดือนและโบนัสประจำปี รวมเป็นเงินทั้งสิ้นประมาณ 10,966,200.00
  บาท

ค่าตอบแทนอื่นแก่ผู้บริหาร

-   ไม่มี –

(4) การกำกับดูแล

  บริษัทตระหนักว่า กลไกที่ทำให้บริษัทประสบความสำเร็จ ความเชื่อมั่น
  ต่อผู้ลงทุนและผู้มีส่วนได้ส่วนเสียนั้น จำเป็นต้องมีการกำกับดูแลที่ดี ดังนั้นคณะกรรมการบริษัท
  จึงได้ร่วมกันจัดตั้ง คณะกรรมการตรวจสอบ
  เพื่อให้เป็นหน่วยงานอิสระที่ทำหน้าที่ตรวจสอบการทำงานของคณะกรรมการ
  ทำการสอบทานระบบการควบคุมภายใน เพื่อลดความเสี่ยงทางธุรกิจ
  ปกป้องคุ้มครองทรัพย์สินของบริษัท ช่วยให้รายงานทางการเงินของบริษัทมีความถูกต้องน่าเชื่อถือ
  และมีการปฏิบัติตามกฎหมายและข้อบังคับ สนับสนุนให้มี
  การเปิดเผยสารสนเทศทางการเงินและไม่ใช่ทางการเงิน อย่างครบถ้วน เพียงพอ ถูกต้อง
  สม่ำเสมอ ทันเวลา จัดให้มีสิทธิเท่าเทียมกันของผู้ถือหุ้น มีจริยธรรมในการประกอบธุรกิจ

(5) การดูแลเรื่องการใช้ข้อมูลภายใน

  ที่ผ่านมานั้นบริษัทยังมิได้มีการกำหนด นโยบาย วิธีการดูแลและกำหนดมาตรการลงโทษ
  กรณีผู้บริหารนำข้อมูลภายในของบริษัทไปใช้เพื่อประโยชน์ส่วนตน
  ก่อนที่จะนำงบการเงินเผยแพร่ต่อสาธารณชนเป็นลายลักษณ์อักษร
  แต่ได้มีการหารือร่วมกันและมีความเห็นร่วมกันว่า
  การที่มีมาตรการกำหนดให้ผู้บริหารต้องเปิดเผยรายงานการซื้อขายหลักทรัพย์ทันที่ที่มีการเปลี่ยนแปลงหลักทรัพย์นั้น
  เป็นมาตรการที่รัดกุมพอที่จะไม่ทำให้ผู้บริหารนำข้อมูลภายในบริษัทไปใช้เพื่อประโยชน์ส่วนตน

(6) บุคลากร

  บุคลากรทั้งหมดที่ปฏิบัติงานในบริษัท แบ่งเป็น

  แพทย์ประจำ 33 คน

  แพทย์ที่ปรึกษา 280 คน

  พนักงานที่ปฏิบัติงานเต็มเวลา 571 คน

  พนักงานที่ปฏิบัติงานนอกเวลา 247 คน

  รวมทั้งสิ้น 1,067 คน

  ผลตอบแทนของบุคลากรทั้งหมดรวม 202,638,479 บาท โดยแบ่งออกเป็น

  - ค่าตอบแทนแพทย์ประจำและแพทย์ที่ปรึกษารวม 91,797,997 บาท
  สำหรับค่าตอบแทนแพทย์ประจำและแพทย์ที่ปรึกษานั้น
  บริษัทมีข้อตกลงร่วมกับแพทย์ในการแบ่งรายได้

-   ค่าตอบแทนพนักงานที่ปฏิบัติงานเต็มเวลาและนอกเวลา รวมทั้งสิ้นเป็นเงิน 110,840,482
    บาท แบ่งออกเป็น

  เงินเดือนและค่าล่วงเวลา 102,352,408 บาท

  โบนัส 4,932,244 บาท

  เงินสมทบกองทุนประกันสังคม 2,602,461 บาท

  เงินสมทบกองทุนสำรองเลี้ยงชีพ 817,177 บาท

  เงินสมทบกองทุนเงินทดแทน 136,192 บาท

  รวม 110,840,482 บาท

  จะเห็นว่าค่าตอบแทนที่บริษัทจ่ายให้กับบุคลากรของบริษัทในแต่ละปีมีมูลค่าสูง มากกว่าร้อยละ 50
  ของค่าใช้จ่ายโดยรวมของบริษัท เนื่องจากอยู่ในธุรกิจการให้บริการ
  บุคลากรถือเป็นทรัพยากรที่มีค่าจำเป็นต้องรักษาและพัฒนาอย่างต่อเนื่อง
  ดังนั้นบริษัทมีนโยบายที่จะจัดให้มีการพัฒนาบุคลากร
  โดยกำหนดให้มีการจัดทำแผนการอบรมประจำปี ทั้งการอบรมภายในและภายนอกองค์กร
  เพื่อเป็นการเพิ่มพูน ความรู้ ทักษะ
  และเป็นการพัฒนาบุคลากรให้สามารถปฏิบัติหน้าที่ได้อย่างมีคุณภาพและมีประสิทธิภาพ